79. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ.1035/1259 της 13 Σεπτ./23 Οκτ. 1979 (ΦΕΚ Β΄ 972) Περί των όρων και διατυπώσεων υπαγωγής στις δασμολογικές διακρίσεις της κλάσεως 84-06 Γ2α κινητήρων εσωτερικής καύσεως, προοριζομένων για πλοία. Έχοντας υπόψη: 1.Το κείμενο της Σημειώσεως, που βρίσκεται κάτω από τη διάκριση 84-06Γ2α του ισχύοντος Τελωνειακού Δασμολογίου Εισαγωγής, βάσει της οποίας οι κινητήρες προώσεως πλοίων, που αναφέρονται στην ανωτέρω δασμολογική διάκριση, υπάγονται σ’ αυτή καθ’ όρους και διατυπώσεις καθοριζόμενους με απόφασή μας. 2.Την αριθ. Δ.3675/931/26,5,78 απόφασή μας «περί μεταβιβάσεως της εξουσίας να υπογράφουν «με εντολή Υπουργού» στο Γενικό Γραμματέα, Γενικούς Διευθυντές, Αναπληρωτές Γενικούς Διευθυντές κ.λ.π. «όπως αυτή τροποποιήθηκε με την αριθ. Δ.739/860/10.7.79 όμοια, αποφασίζουμε: Άρθρ.1.-1.Για την υπαγωγή των κινητήρων προώσεως πλοίων εσωτερικής καύσεως, που αναφέρονται στις δασμολογικές διακρίσεις της κλάσεως 84-06, εδάφ. Γ, υπεδαφ. 2, περίπτ. α, στις διακρίσεις αυτές και την παράδοσή τους από τις Τελωνειακές Αρχές με τον αντίστοιχο δασμό, πρέπει αυτοί να προορίζονται πράγματι για την κίνηση των πλοίων που αναφέρονται επίσης στις ανωτέρω δασμολογικές διακρίσεις. Για την απόδειξη αυτού, κατατίθενται στην αρμόδια Τελωνειακή Αρχή, προ της παραλαβής, κατά περίπτωση, τα εξής δικαιολογητικά: 1.Προκειμένου περί εισαγωγέως βιομηχάνου – ναυπηγού. α)Πιστοποιητικό του Υπουργείου Βιομηχανίας εμφαίνον ότι ο εισαγωγέας είναι ανεγνωρισμένη ναυπηγική ή επισκευαστική επιχείρηση πλοίων. β)Υπεύθυνη δήλωση του Ν.Δ. 105/69 «περί ατομικής ευθύνης του δηλούντος», ότι οι εισαγόμενοι κινητήρες θα χρησιμοποιηθούν από τη βιομηχανία αποκλειστικά για τον εξοπλισμό των ναυπηγουμένων ή επισκευαζομένων απ’ αυτή πλοίων και ότι δεν θα διατεθούν σε τρίτο πρόσωπο (Αντί για τη σελ. 226,529) Σελ. 226,529(α) Τεύχος 777-Σελ. 83 - 460 Επιβολή Τελωνιακών Δασμών 30.Β.β.79 ή για άλλη χρήση, χωρίς την προηγούμενη άδεια της Τελωνειακής Αρχής και την καταβολή της διαφοράς του δασμού μεταξύ των δασμολογικών διακρίσεων 84-06 Γ2α και 84-06 Γ2β. ΙΙ.Προκειμένου περί εισαγωγέως-εμπόρου: α)Υπεύθυνη δήλωση του Ν.Δ. 105/69, ότι οι υπό το καθεστώς της παρούσης αποφάσεως παραλαμβανόμενοι κινητήρες θα διατεθούν αποκλειστικά απ’ αυτόν σε ανεγνωρισμένες ναυπηγικές και επισκευαστικές επιχειρήσεις για την τοποθέτησή τους στα κατασκευαζόμενα ή επισκευαζόμενα απ’ αυτές πλοία. β)Αξιόχρεη προσωπική εγγύηση τρίτου, η οποία να καλύπτει τη διαφορά του δασμού μεταξύ των αντιστοίχων δασμ. διακρίσεων των κλάσεων 84-06 Γ2α και 84-06 Γ2β, για την περίπτωση της διαθέσεως των κινητήρων σε μη δικαιούμενα πρόσωπα. 2.Εφόσον συντρέχουν οι ανωτέρω προϋποθέσεις, οι εισαγόμενοι κινητήρες εσωτερικής καύσεως, ως προοριζόμενοι για πλοία υπάγονται στις διακρίσεις της δασμολογικής κλάσεως 84-06, εδάφ. Γ, υπεδαφ. 2 περίπτ. α, αναλόγως του τύπου των (ημι-Ντήζελ, Ντήζελ), και παραδίδονται με τον προβλεπόμενο από τις διακρίσεις αυτές δασμό. Άρθρ.2.-1.Η Τελωνειακή Αρχή, μέσω της οποίας εισήχθησαν οι ανωτέρω κινητήρες εσωτερικής καύσεως, ενεργεί κατά την κρίση της – έλεγχο για τη νόμιμη χρησιμοποίηση, των παραληφθέντων κινητήρων, επί τη βάσει των υπόψη της στοιχείων (παραστατικά έγγραφα εισαγωγής, τιμολόγια αγοράς κλπ.), σε συσχετισμό με τα τηρούμενα από τις ελεγχόμενες βιομηχανίες και εμπόρους – Εισαγωγείς, κατά τον Κ.Φ.Σ., επίσημα βιβλία και λοιπά στοιχεία (τιμολόγια πωλήσεως κ.λ.π.). 2.Εάν από τον έλεγχο που θα διενεργηθεί, προκύψει, ότι οι παραληφθέντες κινητήρες δεν χρησιμοποιήθηκαν για το σκοπό που εισήχθηκαν, τότε βεβαιώνεται με πράξη της Τελωνειακής Αρχής η αναλογούσα διαφορά των δασμών και λοιπών φόρων και επιδιώκεται η είσπραξή τους, σύμφωνα με τις διατάξεις του Κώδικος Εισπράξεως Δημοσίων Εσόδων. 